OpenLLM-France/wikimedia huggingface dataset:
# Álvaro Martínez Costa

Álvaro Martínez Costa (Barcelona, 1932) és un arquitecte català.
Va estudiar a l'Escola Tècnica Superior d'Arquitectura de Barcelona. Alterna l'exercici de l'arquitectura amb el disseny industrial. Ha col·laborat amb dissenyadors com André Ricard, Ferran Freixa o Esteve Agulló. Ha estat professor de l'Escola Elisava i del departament de disseny de la Facultat de Belles Arts de la Universitat de Barcelona. Ha realitzat dissenys per a sectors com els de parament de la llar, accessoris de bany, perfumeria, etc. Entre els seus dissenys podem destacar la maquineta d'afaitar (1968) que va dissenyar en col·laboració amb Esteve Agulló o el cendrer desmuntable Acomita.

## Referències

* ↑ «Filomatic [fitxa en el catàleg del Museu del Disseny de Barcelona». Museu del Disseny de Barcelona. [Consulta: 15 juny 2023].
* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 15 abril 2012].

## Enllaços externs

* Fitxa Arxivat 2012-11-27 a Wayback Machine. a la col·lecció de disseny industrial del Disseny Hub Barcelona
# Ílkino

«Ílkino» té aquests significats:
* Ílkino (Mélenki), localitat de l'óblast de Vladímir, a Rússia
* Ílkino (Kirjatx), localitat de l'óblast de Vladímir, a Rússia
# Ѐ

È, è (en cursiva: È, è) representa una variant accentuada de la E ciríl·lica, que no representa una lletra diferent de l'alfabet ciríl·lic. S'empra regularment en macedònic per evitar l'ambigüitat que podria donar-se en alguns casos. Per exemple:
* Сè што ќе напишете може да се употреби против вас!
* Tot el que escriviu pot emprar-se contra vós!
È també pot trobar-se en texts en serbi o eslau eclesiàstic, i també en llibres russos anteriors al segle xix.
# 19a etapa del Tour de França de 2016

La 19a etapa del Tour de França de 2016 es disputà el divendres 22 de juliol de 2016 sobre un recorregut de 146 km entre Albertville i Saint-Gervais-les-Bains.

## Resultats
### Classificació de l'etapa

Font: ProCyclingStats :

### Colls i cotes
## Classificacions a la fi de l'etapa
### Classificació general

Font: ProCyclingStats :

### Classificació per punts

| | Ciclista | Equip | Punts |
| 1 | Peter Sagan (SVK) | Team Tinkoff | 425 |
| | Marcel Kittel (GER) | Lotto Soudal | 228 |
| 3 | Michael Matthews (AUS) | Orica-BikeExchange | 163 |

### Classificació de la muntanya

| | Ciclista | Equip | Punts |
| 1 | Rafał Majka (POL) | Team Tinkoff | 209 |
| 2 | Thomas De Gendt (BEL) | Lotto Soudal | 105 |
| 3 | Jarlinson Pantano (COL) | IAM Cycling | 81 |

### Classificació del millor jove

| | Ciclista | Equip | Temps |
| 1 | Adam Yates (GBR) | Orica-BikeExchange | 82h 15' 23" |
| 2 | Louis Meintjes (RSA) | Lampre-Merida | + 2'16" |
| 3 | Warren Barguil (FRA) | Team Giant-Alpecin | + 31' 49" |

### Classificació per equips

| | Equip | Temps |
| 1r | Movistar Team | 246h 42' 40" |
| 2n | Team Sky | + 3' 46" |
| 3r | BMC Racing Team | + 30' 36" |

## Abandonaments

* 114 - Tom Dumoulin (NED) (Team Giant-Alpecin): Abandona
* 191 - Daniel Navarro (ESP) (Cofidis): Abandona

## Notes i referències

* ↑ «ÉTAPE 19 - Albertville / Saint-Gervais Mont Blanc» (en francès). letour.fr. [Consulta: 22 juliol 2017].

## Enllaços externs

* 19a etapa al web del Tour de França
# Accionista

Accionista és aquella persona física o jurídica que és propietària d'accions dels distints tipus de societats anònimes o comanditaris que poden existir en el marc jurídic de cada país.
L'accionista és un soci capitalista, que participa de la gestió de la societat en la mateixa mesura en què aporta capital a aquesta. Per tant, dintre de la societat té més vots qui més accions posseeix.
Tractant-se d'una societat anònima, pot existir un gran nombre d'accionistes que no participen necessàriament en la gestió de l'empresa, i l'interès de la qual és únicament rebre una retribució en dividend a canvi de la seva inversió. No obstant això, dit accionistes sí que estan interessats a conèixer el seu desenvolupament. En aquest cas és la informació comptable la qual els permet assolir dits propòsit.

## Drets de l'accionista

Si bé els drets de l'accionista poden variar en funció de la legislació i dels estatuts de la societat, normalment els accionistes tenen els següents drets:
Drets econòmics:
* Dret a percebre un dividend en funció de la seva participació i quan així ho acordi la societat.
* Dret a percebre un percentatge del valor de la societat si aquesta és liquidada.
* Dret a vendre la seva acció lliurement en el mercat. Aquest dret a vegades es veu limitat pels estatuts de la societat.
Drets polítics o de gestió:
* Dret de vot. Normalment una acció equival a un vot, però el percentatge pot variar en els estatuts.
* Dret a la informació, amb la finalitat de conèixer la gestió de l'empresa. A partir d'un percentatge específic regulat en la llei i en els estatuts, un accionista podria exigir una auditoria per a l'empresa.

## Accionista com inversor

L'accionista, d'altra banda, és també un inversor, atès que aporta un capital amb vistes a obtenir un dividend.
La seva inversió es diu que és en renda variable, atès que no existeix un contracte mitjançant el qual l'accionista vagi a percebre unes quotes fixes en contraprestación a la seva inversió. La seva retribució és a través de dues vies:
* Dividend (economia)
* Augment del preu de la societat. Això es produeix per la bona marxa de la mateixa i la seva capacitat de generar beneficis futurs, així com per l'increment dels actius a través de beneficis passats.

## Vegeu també

* Acció (finances)

## Referències

Shareholders Democracy: Controlant el sou dels executius, Legaltoday.com
# Abu-Abd-Al·lah ibn Makula

Abu-Abd-Al·lah al-Hussayn ibn Alí ibn Jàfar al-Ijlí més conegut com a Abu-Abd-Al·lah ibn Makula (978/979-1055/1056) fou un destacat jurista musulmà, d'origen persa.
Durant uns quants anys va tenir el càrrec de Ghazi al-Kudat a Bagdad, pel qual fou nomenat l'any 1029 (i que va conservar fins a la seva mort). Va exercir com a justista a la ciutat de Bàssora a partir de l'any 1026. Va morir el 1055/1056.

## Referències

* Vadet, J.-C. "Ibn Mākūlā." Encyclopédie de l'Islam. Brill Online, 2016. Referència. 4 de juny de 2016 <http://referenceworks.brillonline.com/entries/encyclopedie-de-l-islam/ibn-makula-SIM_3280>
* D. M. Dunlop, “Al-E Makula,” Encyclopædia Iranica, I/7, pp. 761-762; una versió actualitzada es troba disponible en línia a http://www.iranicaonline.org/articles/al-e-makula-a-persian-noble-family-prominent-at-baghdad-in-the-5th-11th-century-including
# Acheilognathus longipinnis

Acheilognathus longipinnis és una espècie de peix cipriniforme de la família dels ciprínids que es troba al Japó.
Els mascles poden assolir els 8 cm de longitud total.

## Referències

* 1 2 FishBase (anglès)
* ↑ Axelrod, H.R., W.E. Burgess, N. Pronek i J.G. Walls, 1991. Dr. Axelrod's Atlas of freshwater aquarium fishes. Sisena edició. T.F.H. Publications, Neptune City (Estats Units).
# A Peroxa

A Peroxa és un municipi de la Província d'Ourense a Galícia. Pertany a la Comarca d'Ourense.
Evolució demogràfica :
| 1900 | 1930 | 1950 | 1981 | 2004 |
| 6.564 | 7.416 | 5.929 | 4.227 | 2.502 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Armental (San Salvador)
* Beacán (Santa María)
* Carracedo (Santiago)
* Celaguantes (San Xulián)
* Graíces (San Vicente)
* Gueral (San Martiño)
* Mirallos (Santa María)
* Os Peares (Nosa Sra. do Pilar)
* A Peroxa (Santiago)
* San Cibrao de Armental (San Cibrao)
* San Xes da Peroxa (San Xes)
* O Souto (San Cristovo)
* Toubes (Santiago)
* Vilarrubín (San Martiño)
# Abeurador del nou camí a l'Atalaia i Bassa dels Horts

L'Abeurador del nou camí a l'Atalaia i Bassa dels Horts és una obra de Rupià (Baix Empordà) protegida com a bé cultural d'interès local.

## Descripció

Pels voltants del Camí de la Font, entre Can Gran i la Llobatera, s'hi identifica una important infraestructura hidràulica, com mines, canals, basses; a més de tanques, abeuradors, fonts. L'abeurador del nou camí a l'Atalaia i la Bassa dels Horts formen part d'aquest conjunt. L'abeurador, concretament, és una construcció més o menys rectangular, formada per grans lloses de pedra.

## Referències

* ↑ «Abeurador del nou camí a l'Atalaia i Bassa dels Horts». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 maig 2020].
# ASAC Concorde

L'ASAC Concorde (àrab: الجمعية الرياضية الفنية و الثقافية للوئام, al-Jamaʿiyya ar-Riyāḍiyya al-Fanniyya wa-ṯ-Ṯaqāfiyya li-l-Wiʾām, ‘Associació Esportiva Artística i Cultural de la Concòrdia’; francès: Association Sportive Artistique et Culturelle de la Concorde) és un club de futbol maurità de la ciutat de Nouakchott.

## Palmarès
### Lliga mauritana de futbol

* 2008, 2017.

### Copa mauritana de futbol

* 2009.

### Copa de la Lliga Nacional

* 2012

### Supercopa mauritana de futbol

* 2012, 2017

## Referències

* ↑ Team profile - maurifoot.net
* ↑ «Mauritania - Club colours». rsssf.com. [Consulta: 16 desembre 2017].
* ↑ L'ASAC Concorde sacré champion de Mauritanie Arxivat 2019-10-11 a Wayback Machine. rimsport.net
* ↑ «Mauritania – List of Champions». RSSSF.
* ↑ «Mauritania - List of Cup Winners». rsssf.com. [Consulta: 16 desembre 2017].
# Abu-Sufyan (desambiguació)

Abu-Sufyan o, en genitiu, Abi-Sufyan és el nom dels següents personatges:
* Abbad ibn Ziyad ibn Abi-Sufyan, general omeia
* Abu-Sufyan ibn Harb (vers 565-653), capitost de la Meca
* Abu-Sufyan ibn al-Hàrith ibn al-Múttalib, cosí del profeta Mahoma
* Abu-Sufyan Mahbub ibn ar-Rahil al-Abdí, teòleg i historiador ibadita del segle VIII
* Muàwiya ibn Abi-Sufyan, califa omeia sufyànida de Damasc (661 - 680)
* Yazid ibn Abi-Sufyan, general àrab
# Agostino Angelo Marras

Agostino Angelo Marras, també conegut com a Agostinangelo Marras, (Sàsser, 23 de setembre de 1953) és un jutge, advocat penalista i polític sard.
Com a polític es va afiliar al Partit Comunista Italià i va exercir de conseller comunal de Sàsser als anys 1990. Amb el temps, va anar adoptant posicions més centristes i, si bé va concórrer com a independent, el 2020 es va presentar com a cap de llista d'Itàlia Viva, el partit polític de centreesquerra de l'exprimer ministre italià Matteo Renzi, a les eleccions parcials de Sardenya pel Senat d'Itàlia, convocades amb l'objectiu de sotmetre a votació qui reemplaçaria l'escó que havia deixat vacant la senadora difunta del Moviment 5 Estrelles Vittoria Bogo Deledda. En aquells comicis va quedar en tercera posició amb 30.671 vots i el 24,83% dels vots emesos.
El 1953 va exercir breument de jutge i va presidir la sala penal de Sàsser. Com a advocat, el 1982 es va inscriure al Col·legi de l'Advocacia de la zona i, des d'aleshores, se'l considera un dels lletrats més importants de Sardenya. El 2020 va defensar al cardenal Angelo Becciu, acusat de frau, corrupció i malversació en un dels judicis per rellevants contra el Vaticà. El setembre de 2021 va assistir a l'expresident de la Generalitat de Catalunya Carles Puigdemont davant la Cort de Sàsser, així com la resta d'hores de retenció a l'illa sarda, després que fos detingut a l'aeroport de l'Alguer en compliment d'una euroordre de detenció tramitada pel Tribunal Suprem espanyol emparada en el delicte ja derogat de sedició. A partir d'aquell instant va passar a formar part de l'equip de defensa internacional de Puigdemont capitanejat per l'advocat Gonzalo Boye.

## Referències

* ↑ «Agostino Angelo Marras, noto Agostinangelo» (pdf) (en italià). Dait.interno.gov.it. [Consulta: 23 setembre 2023].
* 1 2 3 4 Savio, Irene. «Qui és Agostinangelo Marras, l'advocat italià de Puigdemont?», 24-09-2021. [Consulta: 22 setembre 2023].
* 1 2 3 4 5 6 Orriols, Núria. «L'advocat a qui truques quan tens un problema legal a Sardenya». Ara.cat, 25-09-2021. [Consulta: 22 setembre 2023].
* ↑ «Marras: "Mi batterò per la giustizia"» (en italià). LaNuovaSardegna.it, 22-08-2020. Arxivat de l'original el 2021-01-26. [Consulta: 24 agost 2020].
* ↑ «Elezioni suppletive Senato della Repubblica 20-21 settembre 2020. Sardegna» (en italià). Dait.interno.gov.it. [Consulta: 23 setembre 2023].
* ↑ «La justícia italiana arxiva el procés d’extradició de Puigdemont». Vilaweb.cat, 21-03-2023. [Consulta: 22 setembre 2023].
* ↑ «El tribunal de Sardenya arxiva l'execució de l'euroordre contra Puigdemont». ElPuntAvui.cat, 21-03-2023. [Consulta: 22 setembre 2023].

## Vegeu també

* Detenció de Carles Puigdemont a Sardenya
# Alan Tudyk

Alan Wray Tudyk (16 de març de 1971, El Paso, Texas) és un actor estatunidenc, conegut pel paper de Simon a la comèdia britànica Death at a Funeral, pel paper del pirata Steve a Dodgeball: A True Underdog Story i de Sonny al drama de ciència-ficció Jo, robot.

## Primers anys

Tudyk, d'ascendència polonesa, va créixer a Plano, als afores de Dallas, i va anar a l'escola Plano Senior High School. Va estudiar drama al Lon Morris College a Jacksonville, Texas, on va guanyar un premi a l'excel·lència acadèmica. A la universitat va interpretar el paper de Beaver Smith en una producció de Billy the Kid a Nou Mèxic. El 1993 va entrar a l'escola d'actuació Juilliard, però va sortir-ne el 1996 abans d'obtenir el títol.

## Cinema

L'any 2000 Tudyk va interpretar el paper de Gerhardt, un alemany homosexual addicte a les drogues, a la pel·lícula 28 dies, juntament amb Sandra Bullock i Viggo Mortensen.
Va aparèixer també a A Knight's Tale el 2001 i a la comèdia Dodgeball: A True Underdog Story el 2004 i a Jo, robot. Un dels seus papers més famosos ha estat el de Wash, el pilot de la nau Serenity a la sèrie de ciència-ficció Firefly. El 2007 va tenir un paper secundari al western El tren de les 3:10 juntament amb Christian Bale i Russell Crowe, a més d'un breu paper a la pel·lícula Knocked Up i una actuació a la comèdia Death at a Funeral.
Va interpretar el paper de Tucker a Tucker & Dale vs Evil. El 2015 va interpretar Ian McLellan Hunter a la pel·lícula biogràfica Trumbo, protagonitzada per Bryan Cranston.
El 2016 va interpretar K-2SO, un droide de combat a la pel·lícula Rogue One: A Star Wars Story, una seqüela de la saga La guerra de les galàxies.

## Referències

* ↑ Schwartz, Terri «'Tucker And Dale Vs. Evil' Flips Horror With Alan Tudyk And Tyler Labine». MTV Movies, 09-07-2009 [Consulta: 27 juliol 2009]. Arxivat 2015-09-15 a Wayback Machine.
# Acheilognathus gracilis

Acheilognathus gracilis és una espècie de peix cipriniforme de la família dels ciprínids que es troba a la Xina.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Adobe Shockwave

Adobe Shockwave (o simplement Shockwave) és un complement per a navegadors web que permet la reproducció de continguts interactius com a jocs, presentacions, aplicacions de formació, etc, anteriorment anomenat Macromedia Shockwave.

## Shockwave vs. Flash

Sovint Shockwave es confon amb el plugin de la mateixa casa Adobe Flash Player. Això es deu a una agressiva campanya publicitària llançada al final dels noranta. Shockwave va ser el primer complement desenvolupat per Macromedia (absorbida després per Adobe) i el que, relativament, ha obtingut menys èxit. En un intent per augmentar la seva presència al mercat i ajudar a promoure altres formats multimèdia, tots els reproductors de Macromedia van començar a utilitzar 'Shockwave' amb el seu nom, com en Shockwave Flash. Això va portar al fet que ambdues línies de producte es confonguessin.
Encara que Flash Player és ara mateix el més popular, el més estès, i aquell sobre el que més es desenvolupa, Shockwave manté una forta posició pel nombre d'ordinadors on està instal·lat. El motor 3D de Shockwave és encara el líder indiscutible al seu mercat, i això fa que aquest complement sigui molt popular entre un gran nombre de jugadors i de desenvolupadors de jocs en línia.
Els arxius Flash (SWF) poden ser executats per Shockwave, però no al revés. Altres característiques no incorporades pel Flash Player inclouen un motor de render molt més ràpid, juntament amb una acceleració 3D per maquinari, accés directe a nivel píxel en imatges bitmap, diferents maneres de filtrat per a composicions en capes de gràfics i suport per a diversos protocols de xarxa, inclòs Internet Relay Xat. A més a més, a través dels Xtras, els desenvolupadors poden ampliar la funcionalitat de Shockwave amb aplicacions fetes a mida.
* El reproductor Adobe Shockwave està instal·lat a un percentatge important dels navegadors. Empra fitxers amb l'extensió ".DCR" desenvolupats amb Macromedia Director
* El reproductor Adobe Flash està instal·lat a un percentatge més alt dels navegadors. Utilitza fitxers amb extensió ".SWF" desenvolupats amb Macromedia Flash, Macromedia FreeHand, Generator i altres aplicacions.

## Vegeu també

* Adobe Macromedia
* Jonathan Gay
* SmartSketch
* FutureWave Software
* Gnash
* Uira
* Lightspark

## Referències

* ↑ ; Dolores Wells Adobe Dreamweaver CS4: Comprehensive Concepts and Techniques. Cengage Learning, 28 setembre 2009, p. 552–. ISBN 1-111-78620-8.
* ↑ explaining-the-confusion-over-flash-

## Enllaços externs

* Adobe.com
# Advanced Maryland Automatic Network Disk Archiver

Advanced Maryland Automatic Network Disk Archiver, més conegut com a Amanda, és una eina de backups open source creada originalment per James da Silva durant el 1992 pel departament d'informàtica de la Universitat de Maryland.
Permet als administradors configurar un servidor de Còpia de seguretat que s'encarrega de fer còpies de seguretat de diferents ordinadors, a unitats de cinta, discs o al núvol.

## Arquitectura

Compta amb una arquitectura client-servidor.
Permet realitzar còpies de sistemes físicament allunyats però connectats a la mateixa xarxa. Genera un entorn fàcilment escalable.

## Característiques

Té les característiques següents:
* Utilitza eines natives dels sistemes operatius com tar o dump.
* Pot executar còpies de seguretat d'un gran nombre de dispositius
* Si el sistema operatiu suporta el dispositiu, Amanda també.
* Backups de sistemes Windows mitjançant Samba.
* Encriptació i compressió de dades.

## Referències

* ↑ Curtis Preston, W. Backup & Recovery. Inexpensive Backup Solutions for Open Systems. (en anglès). O’Reilly, 2007.
* ↑ Ramírez, Xavier «Backups: Presentació per a l'assignatura ASO-FIB». Backups: Presentació per a l'assignatura ASO-FIB, 11-12-2006. Arxivat de l'original el 2017-12-22 [Consulta: 19 desembre 2017].
# Al-Shorta SC Damasc

L'Al-Shorta Sports Club (àrab: نادي الشرطة المركزي, Nādī ax-Xurṭa al-Markazī, ‘Club Central de la Policia’) és un club de futbol sirià de la ciutat de Damasc.

## Palmarès

* Lliga siriana de futbol:
** 1980, 2012
* Copa siriana de futbol:
** 1966, 1968, 1980, 1981

## Referències

* ↑ «Syria - List of Champions». rsssf.com. [Consulta: 16 desembre 2017].
* ↑ «Syria - List of Cup Winners». [Consulta: 23 desembre 2017].
# Aleta Baun

Aleta Baun (Illes Petites de la Sonda Orientals, 16 de març de 1966) és una guardonada activista ecologista indonèsia.
Va guanyar el Premi Mediambiental Goldman del 2013 per organitzar centenars de vilatans locals per ocupar pacíficament llocs de mineria del marbre en "protestes de teixit", per aturar la destrucció de terres de bosc sagrat a la muntanya Mutis a l'illa de Timor.
Líder dels indígenes mollo, va néixer en una família de pagesos. Havent perdut la mare a una edat primerenca, va ser criada per altres dones i ancians del poble que li van ensenyar a respectar el medi ambient com a font de la seva identitat espiritual i de la seva subsistència. Com a líder de la comunitat que compartia coneixements tradicionals, finalment es va convertir en la "Mama Aleta". L'activitat d'Aleta la va convertir en un objectiu per als interessos miners i les autoritats locals, que li van posar un preu. Després de sobreviure a un intent d'assassinat, Mama Aleta es va amagar al bosc amb el seu nadó.
Tot i la intimidació, Mama Aleta va fer créixer el moviment fins a incloure centenars de vilatans. Va culminar amb una ocupació on 150 dones van passar un any assegudes a les roques de marbre de la mina, teixint tranquil·lament la seva tela tradicional en acte de protesta. Com que les dones eren tradicionalment responsables d'obtenir menjar, colorants i medicaments de les muntanyes, la mineria d'aquestes muntanyes hauria afectat directament els seus mitjans de subsistència. Mentre les dones protestaven a la mina, els homes proporcionaven suport domèstic a casa, cuinant, netejant i cuidant els nens.
Davant la presència pacífica i sostinguda dels vilatans, la mineria de marbre es va convertir en un esforç cada vegada més insostenible per a les empreses implicades. La consciència pública sobre l'ocupació de teixir creixia i els funcionaris del govern indonesi se'n van adonar. El 2010, les empreses mineres, en reaccionar a la pressió, van aturar la mineria als quatre llocs dels territoris de Mollo i van abandonar les seves operacions.
Mama Aleta ara ajuda les comunitats de Timor Occidental a cartografiar els seus boscos tradicionals. Des de llavors, ha treballat en millorar la seguretat de l'aigua i en la gestió de recursos naturals i drets de la terra dels pobles indígenes. Per aconseguir-ho, va obtenir una llicenciatura en dret el 2011 a la Universitas Tritunggal Surabaya.

## Referències

* 1 2 3 4 «The Unfinished Story of ‘Indonesian Avatar’ Aleta Baun». Jakarta Globe [Consulta: 11 octubre 2013].
* 1 2 3 4 «Prize Recipient Aleta Baun». Goldman_Environmental_Prize. [Consulta: 11 octubre 2013].
* 1 2 3 4 Aleta Baun: 2013 Goldman Environmental Prize Winner, Indonesia, 15 abril 2013.
* ↑ «Aleta Baun: Aleta Baun: Environmental heroine from Molo». Jakarta Post, 18-04-2013.
* ↑ «Si es tingués més en compte el pensament femení». Fundació Joan Miró, 02-11-2020. [Consulta: 6 novembre 2020].
# Aleta (anatomia animal)

Una aleta és qualsevol dels apèndixs membranosos mitjançant els quals es mouen dins l'aigua els peixos i altres animals aquàtics. N'hi ha de diferents tipus, i varien en morfologia segons l'animal o la zona d'aquest en què es trobin. Poden ser imparelles o parelles; les primeres se situen en el pla sagital del cos (l'aleta dorsal, l'anal i la caudal o cua), i les segones són soldades a les cintures escapular i pelviana (aletes pectorals i pelvianes).
Tot i això, són estructures anàlogues en els animals aquàtics (tenen la mateixa funció), i la majoria homòlogues (tenen el mateix origen embrionari), encara que aquesta afirmació necessitaria un aprofundiment, perquè cada espècie té les seves característiques particulars, que poden ser excepcions dins la regla general.
En els peixos ossis, la majoria de les aletes poden tenir espines o radis. Aquests són l'estructura que els dona suport, i poden ser rígids o espinosos (com en bona part de les aletes dorsals), formats per uns sola peça, o bé tous (com en la major part de les aletes anals), formats per petits segments. Les espines, al seu torn, tenen una varietat de funcions; mentre en els siluriformes s'utilitzen com a forma de defensa i molts d'aquests animals tenen la capacitat de dirigir les seves espines enfora, en els balístids, en canvi, les espines són utilitzades per quedar-se travats en esquerdes i evitar ser trets.

## Galeria d'imatges

* Aletes pectorals
* Aletes pelvianes
* Aleta dorsal
* Aleta anal
* Aleta adiposa en una truita
* Aleta caudal heterocercal
* Aleta caudal homocercal

## Referències

* ↑ Aleta a enciclopedia.cat
* ↑ Club d'Immersió Biologia :: 24. Glossari, · Peix òssi, Facultat de Biologia · UB
Viccionari